[bookmark: _Hlk112317356]       8.pielikums 
Dienvidkurzemes novada Komunālās pārvaldes
atklāta konkursa Nr. DKNKP 2026/37 nolikumam

LĪGUMS Nr. __ (projekts)
[bookmark: _Hlk228274853]Automašīnas iegāde

	Dienvidkurzemes novadā

	Līguma parakstīšanas datums ir pēdējā pievienotā 
droša elektroniskā paraksta laika zīmoga datums



Dienvidkurzemes novada pašvaldības iestāde "Dienvidkurzemes novada Komunālā pārvalde", reģistrācijas Nr. 40900038260, adrese: Stacijas iela 3, Grobiņa, Dienvidkurzemes novads, LV-3430, tās _________ personā, kurš rīkojas saskaņā ar ___, turpmāk – Pasūtītājs, no vienas puses, un 
	_________, reģistrācijas Nr. _________, adrese __________, tās ____________ personā, kurš rīkojas saskaņā ar ________, turpmāk – Piegādātājs, no otras puses, kopā sauktas Puses un katra atsevišķi – Puse, pamatojoties uz atklāta konkursa „Automašīnas iegāde”, identifikācijas numurs DKNKP 2026/37, turpmāk - iepirkums, rezultātiem, noslēdz šādu līgumu, turpmāk – Līgums:

1. LĪGUMA PRIEKŠMETS
1.1. [bookmark: _Hlk112847727][bookmark: _Hlk112839776]Pasūtītājs pērk, bet Piegādātājs pārdod un piegādā automašīnu _____, turpmāk – Prece, saskaņā ar Līguma, iepirkuma nolikuma un tehniskās specifikācijas nosacījumiem, kā arī atbilstoši Piegādātāja iepirkumā iesniegtajam Finanšu piedāvājumam (1.pielikums) un Tehniskajai specifikācijai/tehniskajam piedāvājumam (2.pielikums), kas pievienoti Līgumam un ir tā neatņemama sastāvdaļa.
1.2. Preces apraksts un cena ir noteikti saskaņā ar iepirkuma rezultātiem.
1.3. Piegādātājs Preci Pasūtītājam piegādā iespējami īsā termiņā, bet ne vēlāk kā 6 (sešu) mēnešu laikā, skaitot no Līguma spēkā stāšanās dienas šādā adresē: Stacijas iela 3, Grobiņa, Dienvidkurzemes novads, LV-3430.
	
2. LĪGUMA SUMMA UN NORĒĶINU KĀRTĪBA
2.1. Preces Līgumcena ir EUR _____ (_________) bez pievienotās vērtības nodokļa, pievienotās vērtības nodoklis, turpmāk – PVN, ir  EUR _____ (______), Līguma summa ar PVN ir EUR ____ (____). PVN tiek aprēķināts un maksāts Latvijas Republikas normatīvajos aktos noteiktajā apmērā un kārtībā.
2.2. [bookmark: _Hlk198046692]Līguma summā ietilpst visas izmaksas, kas saistītas ar Preces reģistrāciju Ceļu satiksmes drošības direkcijā (CSDD), Preces apdrošināšanu ar obligāto civiltiesisko apdrošināšanu (OCTA) 12 (divpadsmit) mēnešiem, ar Preces iegādi, piegādi un nodošanu Pasūtītājam, kā arī visi Latvijas Republikā noteiktie nodokļi, nodevas un citas izmaksas, kas rodas Piegādātājam, izpildot Līgumu.
2.3. Pasūtītājs veic apmaksu par Preci 30 (trīsdesmit) dienu laikā pēc nodošanas – pieņemšanas akta parakstīšanas un attiecīga rēķina saņemšanas.
2.4. Par samaksas dienu tiek uzskatīta diena, kad Pasūtītājs veicis pārskaitījumu uz Piegādātāja norādīto kredītiestādes norēķinu kontu.
2.5. Jebkuru maksājumu apmaksai Pasūtītājs pieņem elektroniskos rēķinus, kuri sagatavoti, nosūtīti un saņemti strukturētā elektroniskā formā, kas ļauj tos automātiski un elektroniski apstrādāt, un, kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Piegādātājs rēķinus var iesniegt nosūtot tos uz Pasūtītāja oficiālā elektroniskā pasta adreses apakšadresi: REKINI@40900038260.

3. PRECES PIEGĀDE, NODOŠANA UN PIEŅEMŠANA
3.1. Piegādātājs piegādā Preci Pasūtītājam Līguma 1.3. punktā norādītajā adresē.
3.2. [bookmark: _Hlk129952958]Piegādātājs nodod un Pasūtītājs pieņem Preci, parakstot divpusēju nodošanas – pieņemšanas aktu (turpmāk tekstā – Akts). Vienlaicīgi ar Preces nodošanu Piegādātājs iesniedz ar Preces kvalitāti un ar normatīvajos aktos noteiktajā kārtībā veikto reģistrāciju saistītos dokumentus (transportlīdzekļa reģistrācijas apliecību, reģistrētās numura zīmes), sauszemes transportlīdzekļu īpašnieku civiltiesiskās atbildības obligāto apdrošināšanas (OCTA) polisi, tehnisko parametru dokumentāciju, ekspluatācijas instrukciju un rezerves atslēgas. Prece pāriet Pasūtītāja īpašumā pēc Preces nodošanas un Akta parakstīšanas.
3.3. [bookmark: _Hlk112844836][bookmark: _Hlk163212308]Pirms Akta parakstīšanas Pasūtītājs pārbauda Preces atbilstību Līguma noteikumiem un paraksta Aktu vai atdod to Piegādātājam neparakstītu, rakstveidā norādot tā neparakstīšanas iemeslus. Pasūtītājs neparakstītu Aktu un atteikumu parakstīt Aktu, kurā ir norādīti Akta neparakstīšanas iemesli, iesniedz (nosūta) Piegādātājam 3 (trīs) darba dienu laikā no Akta iesniegšanas dienas Pasūtītājam. Atteikumā parakstīt Aktu Pasūtītājs norāda konstatētās nepilnības. Piegādātājs novērš nepilnības par saviem līdzekļiem Pušu noteiktajā termiņā. Ja Puses nespēj panākt vienošanos par konstatēto nepilnību novēršanas termiņu, Piegādātāja pienākums ir novērst konstatētās nepilnības 10 (desmit) darba dienu laikā no atteikuma parakstīt Aktu iesniegšanas dienas Piegādātājam. 
3.4. Ja Puses nevar vienoties par Preces atbilstību Līguma noteikumiem, proti, Pusēm ir domstarpības par Pasūtītāja izvirzītajām pretenzijām par Preces neatbilstību Līguma noteikumiem, tās pieaicina neatkarīgu ekspertu atzinuma sniegšanai. 
3.5. Risks par Preces saglabāšanu pāriet uz Pasūtītāju no Akta parakstīšanas brīža. Pirms risku pārejas uz Pasūtītāju, Piegādātājs ir atbildīgs par visiem Preces bojājumiem un defektiem, kā arī sedz zaudējumus, kas radušies Preces transportēšanas laikā.
3.6. Pasūtītājam nav tiesību lietot Preci līdz Preces pieņemšanai Līgumā noteiktajā kārtībā.

4. PUŠU TIESĪBAS UN PIENĀKUMI
4.1. Pasūtītāja tiesības:
4.1.1. pārbaudīt Preces atbilstību visām Tehniskajā specifikācijā/tehniskajā piedāvājumā minētajām prasībām;
4.1.2. pārbaudīt Piegādātāja Preces dokumentācijas pilnīgumu un derīgumu;
4.1.3. pirms Preces nodošanas, ja Precei konstatētas nepilnības, sastādīt atteikumu parakstīt Aktu, kurā norādītas konstatētās nepilnības un termiņš to novēršanai;
4.1.4. pieņemot Preci, pieaicināt neatkarīgus ekspertus. Ar eksperta pieaicināšanu saistītos izdevumus sedz tā Puse, uz kuras viedokļa nepamatotību domstarpību gadījumā norāda eksperta atzinums;
4.1.5. nepieņemt Preci, ja tā neatbilst Līguma noteikumiem;
4.1.6. rakstveidā pieprasīt informāciju par Līguma izpildes gaitu.
4.2. Pasūtītāja pienākumi:
4.2.1. pieņemt Preci, ja tā piegādāta saskaņā ar Līguma noteikumiem;
4.2.2. veikt maksājumus saskaņā ar Līgumā noteikto samaksas kārtību;
4.2.3. piedalīties Preces nodošanā – pieņemšanā.
4.3. Piegādātājam ir tiesības saņemt samaksu par Preci, kas ir piegādāta un nodota Pasūtītājam saskaņā ar Līguma noteikumiem.
4.4. Piegādātāja pienākumi:
4.4.1. saskaņā ar normatīvajiem aktiem sagatavot un organizēt Preces nodošanu Pasūtītājam;
4.4.2. samaksāt normatīvajos aktos noteiktos nodokļus un nodevas par Preci;
4.4.3. veikt Preces reģistrāciju Ceļu satiksmes drošības direkcijā uz Pasūtītāja vārda un segt ar to saistītās izmaksas; 
4.4.4. veikt Preces apdrošināšanu ar obligāto civiltiesisko apdrošināšanu (OCTA) uz 12 (divpadsmit)  mēnešiem no nodošanas - pieņemšanas akta parakstīšanas dienas; 
4.4.5. iepazīstināt Pasūtītāju ar patiesu un pilnīgu informāciju par Preces kvalitāti, drošumu un tehniskās ekspluatācijas noteikumiem;
4.4.6. Līguma prasībām neatbilstošas Preces piegādes gadījumā apmainīt to pret citu, Līguma prasībām atbilstošu Preci vai novērst konstatētās nepilnības; 
4.4.7. pēc Pasūtītāja pieprasījuma sniegt rakstveidā informāciju par Līguma izpildes gaitu;
4.4.8. nodrošināt lai līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi;
4.4.9. mainot apakšuzņēmēju, iepriekš vienoties ar Pasūtītāju. 
4.5. Piedāvājumā norādītā apakšuzņēmēju nomaiņa vai jaunu apakšuzņēmēju piesaistīšana ir pieļaujama tikai ar Pasūtītāja rakstisku piekrišanu, ievērojot Publisko iepirkumu likuma 62.panta nosacījumus.

5. LĪGUMSODS 
5.1. [bookmark: _Hlk112849039]Ja Piegādātājs nepiegādā Preci Līguma 1.3. punktā norādītajā termiņā un vietā, Piegādātājs maksā Pasūtītājam līgumsodu 0,1% (nulle komats viena procenta) apmērā no Līgumcenas par katru kavējuma dienu, bet ne vairāk par 10% (desmit procentiem) no Līgumcenas.
5.2. [bookmark: OLE_LINK1][bookmark: OLE_LINK2]Ja Piegādātājs Līguma 3.3. punktā un 4.4.6. apakšpunktā noteiktajā kārtībā neapmaina nekvalitatīvo Preci vai nenovērš konstatētās nepilnības, Piegādātājs maksā līgumsodu 0,1% (nulle komats viena procenta) apmērā no Līgumcenas par katru nokavēto dienu, bet ne vairāk par 10% (desmit procentiem) no Līgumcenas.
5.3. Par Līguma 2.3. punktā noteikto maksājumu nokavējumu, Pasūtītājs maksā Piegādātājam līgumsodu 0,01% (nulle komats nulle viena procenta) apmērā no Līgumcenas, par katru kavējuma dienu, bet ne vairāk par 10% (desmit procentiem) no Līgumcenas, ar nosacījumu, ka Piegādātājs ir rakstiski atgādinājis par nesamaksāto rēķinu un 10 (desmit) darba dienu laikā pēc šāda brīdinājuma saņemšanas Pasūtītājs rēķina samaksu nav veicis.
5.4. [bookmark: _Hlk112850804]Ja Piegādātājs vienpusēji izbeidz Līgumu bez attaisnojošiem Līgumā neminētiem iemesliem, Piegādātājs maksā Pasūtītājam līgumsodu 10% (desmit procenti) apmērā no Līgumcenas.
5.5. Ja Pasūtītājs izbeidz Līgumu saskaņā ar Līguma 8.2.punktu, tad Piegādātājs maksā Pasūtītājam līgumsodu 10% (desmit procenti) apmērā no Līgumcenas.
5.6. Pasūtītājam veicot Līgumā noteiktos maksājumus ir tiesības ieturēt no tiem līgumsodus, kas Piegādātājam aprēķināti un noteikti saskaņā ar Līgumu. 
5.7. Ja Piegādātājs vienpusēji atsakās no Līguma izpildes vai Pasūtītājs Līgumā vai Latvijas Republikas normatīvajos aktos noteiktajā kārtībā izbeidz Līgumu Piegādātāja vainas dēļ, tad Piegādātājs sedz zaudējumus, kas radušies Pasūtītājam saistībā ar Līguma izbeigšanu.
5.8. Līgumā paredzētā līgumsoda samaksa neatbrīvo Puses no saistību kvalitatīvas izpildes.

6. KVALITĀTE UN GARANTIJA
6.1. Kvalitatīva Prece Līguma izpratnē ir Prece, kas atbilst Līguma noteikumiem, tajā skaitā tehniskajai specifikācijai/tehniskajam piedāvājumam (Līguma 2.pielikums), Preces ražotāja standartiem un likumos un citos normatīvajos aktos noteiktām prasībām attiecībā uz Preces kvalitāti. 
6.2. Precei noteikts garantijas laiks - ne mazāk kā 24 (divdesmit četri) mēneši no nodošanas - pieņemšanas akta parakstīšanas dienas.
6.3. Piegādātājs garantē, ka šajā termiņā Prece vai tās sastāvdaļa saglabās tās tehniskajā dokumentācijā norādītās lietošanas īpašības, drošumu un izpildījumu un Piegādātājs uzņemas uz sava rēķina veikt Preces garantijas remontu vai aizstāšanu ar līdzvērtīgu Preci saskaņā ar garantijas noteikumiem.
6.4. Piegādātājam Preces garantijas laikā jānodrošina garantijas remonts  servisa adresē:__________ 
6.5. Preces garantijas remonts jāuzsāk ne vēlāk kā 24 (divdesmit četru) stundu laikā no pieteikuma saņemšanas brīža. 
6.6. Ja Piegādātājs garantijas termiņā un Līgumā norādītajā laikā atsakās novērst konstatētos trūkumus vai defektus, Pasūtītājam ir tiesības šo darbu veikšanu uzdot citām personām. Piegādātājs sedz Pasūtītājam visas ar garantijas remontu saistītās izmaksas

7. NEPĀRVARAMA VARA
7.1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi un tam līdzīgi), ugunsgrēkus, jebkāda veida karadarbību, epidēmiju, terora aktus, blokādes, embargo, ja tie tiešā veidā ietekmējuši Pusi, kura atsaucas uz nepārvaramu varu.
7.2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
7.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. 
7.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi, nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei un tam līdzīgi apstākļi (ja vien minētās problēmas neizriet tieši no nepārvaramas varas).

8. LĪGUMA TERMIŅŠ, GROZĪŠANA UN IZBEIGŠANA
8.1. Līgums stājas spēkā ar tā parakstīšanas dienu un ir spēkā līdz pilnīgai Pušu savstarpējo saistību izpildei. Līguma saistības uzskatāmas par izpildītām, kad Piegādātājs atbilstoši Līguma noteikumiem ir veicis Līguma 1.1. punktā minētās Preces piegādi un nodevis to Pasūtītājam Līgumā noteiktajā kārtībā, bet Pasūtītājs veicis samaksu Līgumā noteiktā kārtībā un apmērā. 
8.2. [bookmark: _Hlk112849553][bookmark: _Hlk112850108]Pasūtītājam ir tiesības ar vienpusēju paziņojumu izbeigt Līgumu, nemaksājot līgumsodu un zaudējumus, ja tādi radušies Piegādātājam saistībā ar Līguma izbeigšanu, ja:
8.2.1. [bookmark: _Hlk140670073]spēkā ir stājies tiesas spriedums par Piegādātāja atzīšanu par maksātnespējīgu;
8.2.2. [bookmark: _Hlk140670188]ir notikusi Piegādātāja labprātīga vai piespiedu likvidācija;
8.2.3. Piegādātāja saimnieciskā darbība ir apturēta vai pārtraukta;
8.2.4. Publisko iepirkumu likuma 64. pantā noteiktajos gadījumos;
8.2.5. Piegādātājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
8.2.6. Piegādātājs saskaņā ar Līguma 3.3. apakšpunktā noteikto kārtību nav novērsis trūkumus;
8.2.7. Piegādātājs kavē no Līguma izrietošo saistību izpildi vairāk par 20 (divdesmit) darba dienām;
8.2.8. Piegādātājs nomainījis apakšuzņēmējus, nesaskaņojot nomaiņu ar Pasūtītāju;
8.2.9. ja Piegādātājam vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Piegādātājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.
8.3. [bookmark: _Hlk129952654]Piegādātājam ir tiesības ar vienpusēju paziņojumu izbeigt Līgumu, nemaksājot līgumsodu un zaudējumus, ja tādi radušies Pasūtītājam saistībā ar Līguma izbeigšanu, ja Pasūtītājs kavē Līguma summas samaksas termiņu vairāk kā 60 (sešdesmit) dienas un Piegādātājs par to nosūtījis Pasūtītājam divus atgādinājumus. 
8.4. Līgums var tikt izbeigts pirms Līguma darbības termiņa beigām, Pusēm savstarpēji rakstveidā vienojoties. 
8.5. Ievērojot Publisko iepirkumu likuma 61.pantā noteikto attiecībā uz iepirkuma līguma grozījumu veikšanu, Līguma nosacījumi var tikt grozīti Pusēm savstarpēji vienojoties, noformējot Līguma grozījumus rakstiski. Tie pievienojami Līgumam kā pielikumi un kļūst par Līguma neatņemamu sastāvdaļu. 
8.6. Līgumā noteiktos termiņus var grozīt Pusēm vienojoties jebkurā gadījumā, kad iestājas tādi apstākļi, kuru dēļ noteikto termiņu pagarinājums ir nepieciešams, un šos apstākļus Piegādātājs nevarēja ne paredzēt, ne ietekmēt, tai skaitā, bet ne tikai, ja Preces piegādes veikšanu ir kavējuši būtiski atšķirīgi apstākļi no Līgumā paredzētajiem, kas nav radušies Piegādātāja vainas dēļ.

9. FIZISKO PERSONU DATU AIZSARDZĪBA
9.1. Pusei ir tiesības apstrādāt no otras puses iegūtos fizisko personu datus tikai ar mērķi nodrošināt līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
9.2. Puse, kura nodod otrai pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
9.3. Puses apņemas nenodot tālāk trešajām personām no otras puses iegūtos fizisko personu datus, izņemot gadījumus, kad līgumā ir noteikts citādāk vai tiesību normatīvie akti paredz šādu datu nodošanu.
9.4. Neskatoties uz iepriekšējā punktā minēto, Piegādātājs piekrīt, ka Pasūtītājs nodod no Piegādātāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī līguma izpildes nodrošināšanai.
9.5. Puses apņemas pēc otras puses pieprasījuma iznīcināt no otras puses iegūtos fizisko personu datus, ja izbeidzas nepieciešamība tos apstrādāt šī līguma izpildes nodrošināšanai. 
9.6. Puses apņemas nekavējoties, bet ne vēlāk kā 48 (četrdesmit astoņu) stundu laikā pēc datu drošības incidenta konstatēšanas, rakstveidā informēt otru Pusi par jebkuru personas datu drošības pārkāpumu, kas var ietekmēt otras Puses personas datus, norādot pārkāpuma būtību, iespējamās sekas un veiktos novēršanas pasākumus.

10. CITI NOTEIKUMI
10.1. Visas pretenzijas un strīdi, kas var rasties Līguma izpildes laikā, vispirms tiek risināti pārrunu ceļā, pēc iespējas vienojoties abpusēji izdevīgam kompromisam. Strīda neatrisināšanas gadījumā strīds risināms Latvijas Republikas normatīvajos aktos noteiktajā kārtībā Latvijas Republikas tiesā un atbilstoši Latvijas Republikā spēkā esošajiem normatīvajiem aktiem.
10.2. Nevienai no Pusēm bez saskaņošanas ar otru Pusi nav tiesību savas Līgumā noteiktās saistības nodot trešajai personai. 
10.3. Ja kādai no Pusēm tiek mainīts juridiskais statuss, Pušu amatpersonu paraksta tiesības, vai kādi Līgumā minētie Pušu rekvizīti, tālruņa numuri, elektroniskā pasta adreses, adreses u.c., tad tā nekavējoties, bet ne vēlāk kā 3 (trīs) darba dienu laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā punktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
10.4. [bookmark: _Hlk112848644]Puses vienojas, ka visa korespondence, ko Puses šā Līguma sakarā nosūtījušas viena otrai ar pasta vai kurjera starpniecību, šaubu gadījumā uzskatāma par saņemtu septītajā dienā pēc tās nodošanas pastā vai kurjeram. Informācija, kas nodota personīgi pret parakstu – dienā, kad tā nogādāta saņēmējam. Informācija, kas nosūtīta elektroniski uz Līgumā norādītajām elektroniskā pasta adresēm uzskatāma par paziņotu otrajā darba dienā pēc tās nosūtīšanas (minētais noteikums neattiecas uz informāciju un dokumentiem, kuru iesniegšanas vai nosūtīšanas kārtība ir īpaši atrunāta citos Līguma noteikumos). Informācija, kas paziņota, izmantojot oficiālo e-adresi, ja pusei ir aktivizēts oficiālās elektroniskās adreses konts, uzskatāma par paziņotu otrajā darba dienā pēc tās nosūtīšanas. Puses visu Līguma darbības laiku apņemas nodrošināt iespēju saņemt korespondenci Līgumā norādītajās adresēs un uzņemas visus riskus sakarā ar jebkādām korespondences saņemšanas grūtībām vai neiespējamību. 
10.5. [bookmark: _Hlk129951714][bookmark: _Hlk127135059]Pasūtītāja pārstāvis ar šo Līgumu saistītu jautājumu risināšanā, kā arī attiecībā uz Līguma izpildi ir: ____________, tālr.: ______________, e-pasts: ______________.
10.6. Piegādātāja pārstāvis  ar šo Līgumu saistītu jautājumu risināšanā, kā arī attiecībā uz Līguma izpildi   ir: _______________, tālr.: _______________, e-pasts: ____.
10.7. Puses vienojas, ka katrai Pusei ir tiesības mainīt vai atcelt savu Līgumā norādīto pārstāvi. Puses nekavējoties rakstiski informē otru Pusi par pārstāvju nomaiņu.
10.8. Līguma 10.5 punktā norādītais Pasūtītāja pārstāvis kontrolē Līguma saistību izpildi Līgumā noteiktajā laikā, veidā un kārtībā, atbild par savlaicīgu informācijas apmaiņu, tiesīgs parakstīt nodošanas – pieņemšanas aktu un citus Līgumā paredzētus dokumentus.
10.9. Ja kāds no Līguma punktiem kāda iemesla dēļ zaudē spēku, tas neietekmē citus Līguma noteikumus un pārējie Līguma punkti paliek spēkā.
10.10. Līguma izpildes gaitā iegūtā informācija atzīstama par konfidenciālu un nav nododama trešajai personai bez otras Puses piekrišanas, izņemot, ja šāda informācija nepieciešama Līguma saistību pienācīgai izpildei, vai jāsniedz tiesībsargājošām iestādēm saskaņā ar normatīvajiem aktiem.
10.11. Puses apliecina, ka Līgumā noteiktie Pušu pārstāvji ir informēti par to personas datu nodošanu Pusēm Līguma 10.5. un 10.6. punktā noteiktā apjomā. 
10.12. Līgums noformēts elektroniskā dokumenta veidā un parakstīts ar drošu elektronisko parakstu, kas satur laika zīmogu. Katra Puse glabā abpusēji parakstītu Līgumu elektroniskā dokumenta formā.
10.13. Līguma pielikumi ir šā Līguma neatņemamas sastāvdaļas un ir Pusēm saistoši Līguma izpildē. 
10.14. Pielikumā: 
			1.pielikums - Finanšu piedāvājums; 
			2.pielikums – Tehniskā specifikācija/tehniskais piedāvājums.

11. PUŠU REKVIZĪTI 

